Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 502/12/3309	Trenčín, 1.10.2012
EEČ : 2-28-143-2012

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Trenčín
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že hoci je ako otec v zmysle § 62 a nasl. Zákona o rodine a na základe rozsudku Okresného súdu  XXXXX sp. zn. 30P/189/2010 zo dňa 13.09.2010, právoplatného a vykonateľného dňa 22.09.2010, zaviazaný prispievať na výživu svojej dcéry XXXXX, nar. XXXXX sumou vo výške  55  Eur  mesačne  vždy do 17- teho dňa v mesiaci vopred k rukám matky dieťaťa XXXXX, trvale bytom XXXXX, ul. I. Krasku 667/2, svoju vyživovaciu povinnosť si v období od 01.12.2012 do augusta 2012  vrátane  neplnil pravidelne a v plnej výške,  pričom v uvedenom období bol nezamestnaný a nebol vedený ako uchádzač o zamestnanie na príslušnom úrade a taktiež ani ako osoba v hmotnej núdzi, čím mu za uvedené obdobie vznikol dlh na nezaplatenom výživnom  vo výške 305 Eur, hoci bol trestným rozkazom Okresného súdu XXXXX sp. Zn. 2T/178/2011 zo dňa 27.12.2012, právoplatným dňa 03.02.2012 uznaný vinným zo spáchania prečinu zanedbanie povinnej výživy podľa § 207 ods. 2 Tr. zákona , nakoľko zanikla trestnosť činu. 

lebo zanikla trestnosť činu
Odôvodnenie:
Vyšetrovateľ Okresného riaditeľstva PZ, Odboru kriminálnej polície XXXXX uznesením sp. zn. ORP- 4848/2-OVK-TN-2012 zo dňa 08.08.2012 podľa § 206 ods. 1 Tr. poriadku vzniesol obvinenie XXXXX pre prečin zanedbanie povinnej výživy podľa § 207 ods. 2, ods. 3 písm. c) Trestného zákona na tom skutkovom základe ako je uvedený vo výrokovej časti predmetného uznesenia.
     Počas prípravného konania bol vypočutý obvinený XXXXX, svedkyňa poškodená XXXXX a  boli zabezpečené nasledovné listinné dôkazy: rozsudok  Okresného súdu XXXXX, sp.zn. 30P/189/2010, lekárska správa - nález na meno obvineného, rodný list XXXXX potvrdenie o návšteve školy dieťaťa, Trestný rozkaz  Okresného súdu XXXXX sp. zn. 2T/178/2011,  správy k osobe obvineného, odpis z Registra trestov, správa Sociálnej poisťovne, pobočka XXXXX, správa Úradu práce, sociálnych vecí a rodiny XXXXX,  poštové poukazy o zaplatení dlžného výživného obvineným.

     Z uvedených dôkazov vyplýva, že obvinený XXXXX  poškodenej XXXXX uhradil dňa 20.04.2012 sumu vo výške 30 Eur, 10.05.2012 sumu vo výške 25 Eur, dňa 02.07.2012 sumu vo výške 30 Eur, dňa 06.07.2012 sumu vo výške 50 Eur a dňa 15.08.2012 sumu vo výške 360 Eur, čím  bolo v plnej výške uhradené dlžné výživné, čo bolo preukázané i samotným vyjadrením poškodenej ako aj doloženými poštovými poukazmi o zaplatení uvedených súm.
     Z výpovede svedkyne poškodenej vyplýva, že trestný čin nemal trvalo nepriaznivé následky.
     Vzhľadom k tomu, že obvinený XXXXX svoju povinnosť splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia účinnej ľútosti podľa § 86 písm. a) Tr. zákona trestnosť činu zanedbania povinnej výživy podľa § 207 ods. 2, ods. 3 písm. c) Trestného zákona.
   	  Podľa § 215 ods. 1 písm. h) Tr. poriadku prokurátor zastaví trestné stíhanie, ak trestnosť činu zanikla. 

3

            Z ustanovenia § 86 písm. a) Tr. zákona vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

     S poukazom na vyššieuvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka